_:n979ba86f4d5b44ed95cadc03f6aa11f7xb0
<http://schema.org/articleBody>
"बेगूसराय, संवाददाता : दानवीर कर्ण इतिहास समिति की बैठक सोमवार को बेगूसराय स्टेशन रोड राजद के प्रदेश महासचिव महादेव साह के आवासीय परिसर में दानवीर कर्ण इतिहास समिति के संयोजक मोहित यादव के अध्यक्षता में हुई। बैठक में मुंगेर, खगड़िया, सहरसा, बेगूसराय के सभी सदस्यों ने भाग लिया। बैठक को संबोधित करते हुए समिति के अध्यक्ष मोहित यादव ने दानवीर कर्ण अंग प्रदेश, भगवान वासुदेव कृष्ण पर प्रकाश डालते हुए दिनकर ग्राम सिमरिया में तुलार्क महाकुम्भ को नकली कुम्भ करार दिया। सिमरिया में आयोजित तुलार्क महाकुम्भ बिहार प्रदेश के सामंती तानाशाही समाज के शोषक वर्ग की साजिश है। शोषक वर्ग के द्वारा दानवीर कर्ण पूज्य भूमि को कलंकित कर अपने वर्ग को लाभ पहुंचाने के लिए दान, धर्म के नाम पर शोषित, पीड़ित, दलित, किसान को ठगने का कार्य किया जा रहा है। जिसका जीता-जागता उदाहरण है सिमरिया घाट में नकली कुम्भ। सनातन धर्म और देश की संस्कृति को मजाक उड़ाने वालों पर देशद्रोह का मुकदमा होना चाहिए। दानवीर कर्ण की धरती पर जन्म लेने वाले सभी प्राणी दानी और धर्मात्मा होते हैं। सनातन धर्म प्रेमियों से अपील है कि नकली कुम्भ करवाने वाले ढ़ोंगी बाबा से सावधान रहने की जरूरत है। ज्ञात हो कि चारों मठाधीश्वर शंकराचार्य एवं ट्रस्ट के अध्यक्ष कुणाल साहब ने भी सिमरिया में लगने वाला मेला को मात्र मास मेला की संज्ञा दिये हैं। उन्होंने कहा है कि ये कुम्भ नहीं सिर्फ मास मेला है। बैठक को अरूण कुमार सिंह प्रदेश महासचिव राजपूत महासभा, विजय कुमार सिंह प्रदेश उपाध्यक्ष, कौशल किशोर सिंह अधिवक्ता, प्रमोद कुमार सिंह अधिवक्ता, नंदकिशोर प्रसाद, अमर कुमार, चन्द्रवंशी ने संबोधित किया। मौके पर राम खेलावन यादव, रामानंद यादव, संजय सिंह, अनुराग सिंह, अभिनाश कुमार सिंह, कैलाश यादव, मदन रजक, अरविंद यादव, विवेकानंद यादव, मो. इकलाल, रजिश राय, बहादुर यादव, मो. फैजुर रहमान, ललिता सिंह, सरिता कुमारी, सौरभ कुमार, मो. रूस्तम, गौतम कुमार यादव, राजू तांती आदि थे।"
<https://swarnimtimes.in/%E0%A4%AC%E0%A4%BF%E0%A4%B9%E0%A4%BE%E0%A4%B0-%E0%A4%A8%E0%A4%95%E0%A4%B2%E0%A5%80-%E0%A4%95%E0%A5%81%E0%A4%AE%E0%A5%8D%E0%A4%AD-%E0%A4%B2%E0%A4%97%E0%A4%BE%E0%A4%A8%E0%A5%87-%E0%A4%B5%E0%A4%BE/>